CELEX: 22007D0002
Language: mt
Date: 2007-04-27 00:00:00
Title: Deċiżjoni tal-Kumitat Konġunt taż-ŻEE Nru 2/2007 tas- 27 ta' April 2007 li temenda l-Anness I (Kwistjonijiet veterinarji u fitosanitarji) għall-Ftehim taż-ŻEE

9.8.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 209/3
               
            DEĊIŻJONI TAL-KUMITAT KONĠUNT TAŻ-ŻEE
      Nru 2/2007
      tas-27 ta' April 2007
      li temenda l-Anness I (Kwistjonijiet veterinarji u fitosanitarji) għall-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ ‘il-Ftehim’, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness I tal-Ftehim kien emendat bid-Deċiżjoni tal-Kumitat Konġunt taż-ŻEE Nru 141/2006 tat-8 ta' Diċembru 2006 (1).
               
            
                  (2)
               
               
                  Id-Deċiżjoni tal-Kummissjoni 2003/724/KE ta' l-10 ta' Ottubru 2003 li tagħti deroga temporanja mid-Direttiva 82/894/KEE rigward il-frekwenza tan-notifiki ta' tifqigħ primarju ta' l-enċifalopatija sponġiformi tal-bovini (2) għandha tiġi inkorporata mal-Ftehim.
               
            
                  (3)
               
               
                  Id-Deċiżjoni tal-Kummissjoni 2004/216/KE ta' l-1 ta' Marzu 2004 li temenda d-Direttiva tal-Kunsill 82/894/KEE dwar in-notifika tal-mard ta' l-annimali fil-Komunità biex tinkludi fil-lista ta' mard li għandu jkun innotifikat lill-awtorità, ċertu mard ekwin u ċertu mard tan-naħal (3) għandha tiġi inkorporata mal-Ftehim.
               
            
                  (4)
               
               
                  Din id-Deċiżjoni ma għandhiex tapplika għal-Liechtenstein,
               
            IDDEĊIEDA DAN LI ĠEJ:
      Artikolu 1
      Il-Kapitolu I ta' l-Anness I għall-Ftehim għandu jkun emendat kif ġej:
      
                  1.
               
               
                  L-inċiż li ġej għandu jiġi mdaħħal fil-punt 10 (Direttiva tal-Kunsill 82/894/KEE) fil-Parti 3.1:
                  
                              “—
                           
                           
                              
                                 32004 D 0216: Deċiżjoni tal-Kummissjoni 2004/216/KE ta' l-1 ta' Marzu 2006 (ĠU L 67, 5.3.2004, p. 27).”
                           
                        
            
                  2.
               
               
                  Dan it-test ta' adattament għandu jiġi mdaħħal fil-punt 10 (Direttiva tal-Kunsill 82/894/KEE) fil-Parti 3.1:
                  ‘Id-dispożizzjonijiet tad-Direttiva għandhom, għall-għanijiet ta' dan il-Ftehim, jinqraw bl-adattamenti li ġejjin:
                  Dan l-att japplika wkoll għall-Iżlanda.’
               
            
                  3.
               
               
                  Il-punt li ġej għandu jkun inkluż wara l-punt 33 (Deċiżjoni tal-Kummissjoni 2005/393/KE) fil-Parti 3.2:
                  
                              ‘34.
                           
                           
                              
                                 32003 D 0724: Id-Deċiżjoni tal-Kummissjoni 2003/724/KE ta' l-10 ta' Ottubru 2003 li tagħti deroga temporanja mid-Direttiva 82/894/KEE rigward il-frekwenza tan-notifiki ta' tifqigħ primarju ta' l-enċifalopatija sponġiformi tal-bovini (ĠU L 260, 11.10.2003, p. 36).’
                           
                        
            Artikolu 2
      It-testi tad-Deċiżjonijiet 2003/724/KE u 2004/216/KE fil-lingwa Iżlandiża u dik Norveġiża, li għandhom jiġu ppubblikati fis-Suppliment ŻEE tal-Ġurnal Uffiċjali ta' l-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar it-28 ta' April 2007, sakemm ikunu saru n-notifiki kollha taħt l-Artikolu 103(1) tal-Ftehim għall-Kumitat Konġunt taż-ŻEE (*).
      Artikolu 4
      Din id-Deċiżjoni għandha tkun ippublikata fis-Sezzjoni ŻEE u fis-Suppliment ŻEE tal-Ġurnal Uffiċjali ta' l-Unjoni Ewropea.
      
         Magħmul fi Brussell, 27 ta' April 2007.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 89, 29.3.2007, p. 6.
      
         (2)  ĠU L 260, 11.10.2003, p. 36.
      
         (3)  ĠU L 67, 5.3.2004, p. 27.
      
         (*)  Ebda ħtiġijiet kostituzzjonali m'huma indikati.